**Forretningsorden for dbio-Syddanmark 2021-2024**

**1.Bestyrelsens sammensætning**

Bestyrelsen består af 11 medlemmer. Bestyrelsen konstituerer sig med webansvarlig og andre ansvarshavende. Umiddelbart før indkaldelse til generalforsamling, beslutter den siddende bestyrelse antallet i den kommende periode. (mellem 7 og 13)

**2. Afholdelse af bestyrelsesmøder**

Bestyrelsen afholder ca. 10 bestyrelsesmøder om året. Heraf et med mulighed for et temaarrangement/døgnseminar. Indkaldelse til møder sker via Outlook kalenderinvitationer. Mødedatoer fastlægges for et år ad gangen, så tidligt som muligt.

Bestyrelsen er beslutningsdygtig, når samtlige medlemmer er indkaldt og mindst halvdelen af medlemmerne er til stede. Afgørelser træffes ved almindeligt stemmeflertal.

**2. Afbud**.

Bestyrelsesmedlemmerne skal melde afbud via afslag på kalenderinvitationen, hvis de bliver forhindret i at møde frem til bestyrelsesmødet. Hvis man ikke benytter Outlook sendes en mail til regionsformanden.

**3. Dagsorden.**

Dagsordenen udsendes en uge før bestyrelsesmødet i dagsordensmodulet. Ekstrabilag kan lægges på frem til senest dagen før mødet kl.12.00. Bilag efter denne tid udleveres på mødet og lægges på dagsordenen i forbindelse med referatet.

Frigivelse af dagsorden følges op med en mailadvisering.

Dagsordenen udarbejdes af formand og næstformand og indeholder følgende faste punkter:

• Mødets åbning
• Økonomi
• Emner til drøftelse
• HB-referat og dagsorden
• Hovedudvalget
• Aktiviteter
• Bilag til orientering.

Efter hvert punkt tages stilling til evt. nyhed på hjemmesiden

**4. Afvikling af møderne**

 Formanden leder mødet. Ordstyrerfunktionen går på skift i bestyrelsen.

**5. Referat**.

Web-redaktøren udarbejder referatet efter en uge, og det frigives i E-dagsorden. Hvis der ikke er kommentarer 8 dage betragtes det som godkendt. Referatet indeholder oplysninger om mødetid og mødested. Det skal fremgå hvilke bestyrelsesmedlemmer, der har meldt afbud til mødet.

 Vedtaget på RB-møde, den 12.10.2021